Liisa-Ly Pakosta

Justiits- ja digiminister .03.2025

**Kirjalik küsimus erasektorist tellitud õigusliku analüüsi kohta**

Austatud justiits-ja digiminister

Meedia vahendusel on tulnud avalikuks info, et Teie juhitav ministeerium tellis eelmise aasta oktoobris Soraineni advokaadibüroolt analüüsi selle kohta, kuidas panna kokku soolise võrdõiguslikkuse seadus ja võrdse kohtlemise seadus. Selle aasta alguseks oli juba analüüs valmis, aga kahjuks ei ole Teie juhitav ministeerium seda analüüsi jaganud Majandus- ja Kommunikatsiooniministeeriumiga, mille valitsemisalasse kuuluvad võrdse kohtlemise ja soolise võrdõiguslikkuse teemad ning vastavaid valdkondi puudutavate õigusaktide eelnõude koostamine. Lisaks ei ole selle analüüsiga saanud tutvuda ka soolise võrdõiguslikkuse ja võrdse kohtlemise volinik, kes selle aasta jaanuari lõpus palus Teilt seda võimalust. Ühtlasi on jäänud arusaamatuks, et kas advokaadibüroolt telliti analüüs või juba konkreetne seaduseelnõu kavand.

Lähtudes eeltoodust on mul Riigikogu kodu- ja töökorra seaduse § 147 alusel Teile järgmised küsimused:

1. Kas ja millisel õiguslikul alusel keeldute avalike vahendite eest erasektorist tellitud õigusliku analüüsi avalikustamisest?
2. Palun väljastada mulle tutvumiseks Soraineni advokaadibüroolt tellitud analüüs/seaduseelnõu kavand soolise võrdõiguslikkuse seadus ja võrdse kohtlemise seaduse liitmise kohta.

|  |
| --- |
|  |

Lugupidamisega

(allkirjastatud digitaalselt)

Züleyxa Izmailova

Riigikogu liige